burgasdotpro/wikipedia huggingface dataset:
Annika Markovicová

Annika Markovicová (; * 8. jún 1964, Štokholm, Švédsko) je švédska diplomatka, v súčasnosti veľvyslankyňa Švédska v Rakúsku, na Slovensku a v Slovinsku a stála zástupkyňa Švédska pri organizáciách OSN vo Viedni.
Životopis.
Vzdelanie získala na Štokholmskej univerzite.
Diplomatické pôsobenie.
Na Ministerstve zahraničných vecí začala pôsobiť v roku 1990. V rokoch 1995 až 1999 bola prvou tajomníčkou švédskeho zastúpenia pri OSN v New Yorku. V rokoch 2000 až 2003 bola zástupkyňou riaditeľa pre multilaterálne oddelenie na Ministerstve zahraničných vecí. Ako veľvyslankyňa na Filipínach a Palau pôsobila v rokoch 2003 až 2007. Následne bola v rokoch 2007 až 2011 veľvyslankyňa Švédska v Brazílii s akreditáciou pre Surinam. V rokoch 2011 až 2014 bola environmentálnou veľvyslankyňou Ministerstva životného prostredia a spolupredsedníčkou pracovnej skupiny vysokej úrovne pre čierny uhlík a metán Arktickej rady a Climate and Clean Air Coalition. V rokoch 2014 až 2018 bola stála predstaviteľka Švédska pri Organizácii pre hospodársku spoluprácu a rozvoj a Organizáciu Spojených národov pre vzdelávanie, vedu a kultúru. Od roku 2018 do roku 2021 bola veľvyslankyňou v Holandskom kráľovstve a stála predstaviteľka Švédska pri Organizácii pre zákaz chemických zbraní a Medzinárodnom trestnom súde.
Veľvyslankyňa v Rakúsku, na Slovensku a pri OSN.
Do svojej súčasnej pozície bola menovaná 8. apríla 2021, jej nástupca v Haagu sa stal Johannes Oljelund. Svoje poverovacie listiny v OSN podala 16. septembra 2021. Prezidentka Zuzana Čaputová ju prijala 7. decembra 2021.
Tŕnie (rozlišovacia stránka)

Tŕnie môže byť:
5-Metylcytidín

5-Metylcytidín (m5C) je modifikovaný nukleozid, ktorý vzniká metyláciou cytidínu. Skladá sa teda z báze cytozínu, na ktorom je naviazaná metylová skupina, a pentózy ribózy. Bázou tohto nukleozidu je teda 5-metylcytozín. 5-Metylcytidín je prítomný ako súčasť RNA u zvierat, rastlín i u baktérií. 
Metylácia cytozínu je bežná úprava po replikácii DNA, čím vzniká deoxy analóg 5-metylcytidínu.
Traves

Traves môže byť:
Sky Crane (kozmonautika)

Sky Crane, Sky crane alebo Skycrane je špeciálna brzdiaca plošina pre mäkké pristátie na povrchu Marsu vyvinutá americkou agentúrou pre letectvo a vesmír NASA. Momentálne sa na povrchu Marsu nachádzajú dva rovery, ktoré sú funkčné a Sky Crane ich tam bezpečne dopravil. Pomocou Sky Crane sa zaznamenáva zostup roveru.
Dôvody na realizáciu.
Na realizáciu bolo viacero dôvodov. Najhlavnejším bola hmotnosť. Prvý rover nebol Sojourner, ale PrOP - M zo sondy Mars 3. Sojourner bol veľmi malý rover a samotný vážil len 10,6 kg.
Kedže sonda po vstupe do atmosféry spomalí na určitú rýchlosť, ktorá ale nie je ešte stále dostatočná na bezpečné pristátie, musí sonda spomaliť pomocou vysunutia padáku. Takto sonda ešte stále nie je dosť pomalá, a preto musí zažehnúť dýzy. Soujourner mal pristávaciu stanicu Mars Pathfinder, ktorá vážila až 360 kg. Pre rovery ťažké 1 tonu, teda Perseverance a Curiosity, by sa takéto stanice nedali skonštruovať, a preto sa museli vymysliet lepšie prystávacie systémy. Po Pathfinderovi nasledovala ovela vyspelejšia misia Mars Exploration Rover (MER). Tieto rovery vstúpili do atmosféry, vysunuli padáky, približne 20 metrov nad povrchom sa spustili trysky a vypustili airbagy; nasledovalo niekoľko odskokov a potom sa vysunuli okvetné lístky a rovery boli pripravené na prieskum povrchu Marsu. Pre ťažké rovery mal tento projekt pristávania nerealizovateľnú budúcnosť. Airbagy by totiž praskli pri náraze o povrch Marsu. Neskôr inžinieri z NASA zostavili zoznam možných pristávacích technológii a postupne testovali každú jednu z nich. Nakoniec vyšiel z testu najpravdepodobnejšej možnej realizácie bezpečného pristávacieho systému pristávací systém Sky Crane.
Pristátie.
Sonda vstupuje do atmosféry Marsu a spomaľuje. Následne sa odhodí tepelný štít a Sky Crane sa oddelí a vykoná špeciálny manéver, aby ho nezasiahol zostupový modul, z ktorého sa oddelil. Ako palivo Sky Crane používa hydrazínový plyn. Následne klesne bezpečne k povrchu a rover spustí na nylonových lanách s elektrickým káblom, ktorý zabezpečuje vzájomné prepojenie. Potom rover potvrdí kontakt s povrchom a prestrihne všetky laná. Sky Crane sa s pár percentami paliva oddelí a odletí do bezpečnej vzdialenosti od roveru a následne sa zničí.
Pomenovanie.
Sky Crane je podobný a funguje na princípe ako helikoptéra a bol pomenovaný podľa Skycrane Sikorsky S-64 ("Pozri rozlišovaciu stránku Sky Crane)."
Hoa Nguyen Dinh

Ing. Hoa Nguyen Dinh, PhD. (* 12. september 1959, Nghệ An) je vietnamský ekonóm pôsobiaci na Slovensku.
Život.
Absolvoval štúdium na Národohospodárskej fakulte Vysokej školy ekonomickej (od roku 1992 Národohospodárska fakulta Ekonomickej univerzity v Bratislave), počas ktorého sa aktívne zapájal do študentskej vedeckej odbornej činnosti. Po doštudovaní začal pôsobiť v Prognostickom ústave Slovenskej akadémie vied, kde po úspešnej obhajobe dizertačnej práce v roku 1993 nadobudol doktorský titul. Vo svojej vedeckovýskumnej činnosti sa zaoberá otázkami ekonomickej politiky, ekonomických nástrojov, manažmentu a zisku v trhovom prostredí a zúčastňuje sa konzultačnej a poradenskej činnosti. V „minimonografii“ "Model ekonomického rozvoja ázijských drakov" (2001) makroekonomicky rozanalyzoval ekonomiky Singapuru, Kórejskej republiky, Taiwanu a Hongkongu a vykonal komparáciu ich makroekonomických štruktúr so slovenskou ekonomikou.
Šírín Abú Ákilová

Šírín Abú Ákilová ( - Šírín Abú Ákila (alebo Áqila), angl. prepis: Shireen Abu Akleh (alebo Aq(i)la); * 3. apríl 1971, Jeruzalem† 11. máj 2022, Dženín) bola palestínsko-americká novinárka, ktorá pôsobila ako korešpondentka katarskej televízie Al-Džazíra.
Život.
Pochádzala z kresťansko-arabskej rodiny. Absolvovala bakalárske štúdium printovej žurnalistiky na Džámia al-Jarmúk v Jordánsku. Následne pracovala ako reportérka pre rozhlasové stanice Radio Monte Carlo a Hlas Palestíny. Od roku 1997 pôsobila v televíznej stanici Al-Džazíra, pre ktorú prinášala reportáže o dianí v Palestíne a Izraeli (napr. o Druhej intifáde).
11. máji 2022 bola ťažko postrelená počas protiteroristickej akcie Izraelských obranných síl (IDF) v meste Dženín na severe Západného brehu Jordánu a po prevoze do nemocnice o 4:15 UTC vyhlásená za mŕtvu. Podľa palestínskych úradov a televízie "Al-Džazíra" ju postrelili príslušníci IDF, no hovorca IDF vyhlásil, že nepredpokladá, že by jej smrť zavinili izraelskí vojaci a zároveň navrhol spoločné izraelsko-palestínske vyšetrenie incidentu.
Emerson, Lake &amp; Powell

Emerson, Lake &amp; Powell, (niekedy tiež skrátene ELP) boli anglická progresívne rocková superskupina, ktorá býva verejne považovaná za nasledovný variant hudobnej formácie Emerson, Lake &amp; Palmer. Skupina Emerson, Lake &amp; Powell vydala len jeden oficiálny štúdiový album, a to v roku 1986. Debutový singel albumu bol „Touch and Go“, ktorý sa dňa 19. júla 1986 dostal na 60. miesto v rebríčku časopisu Billboard. V roku 1984 mala skupina ELP plánované obnovenie účinkovania, no voľný boli len Emerson s Gregom Lakeom, bubeník Carl Palmer mal vtedy zmluvné záväzky s rozbehnutým hudobným projketom, progresívnou skupinou Asia. Po sérii konkurzov na pozíciu hráča na bicie nástroje, nakoniec padla voľba na dlhoročného priateľa Keitha Emersona, ktorým bol Cozy Powell. Členovia kapely trvali na tom, že tento jej člen nebol vybratý preto, aby zachovali pôvodnú skratku ich názvu, že to bola len náhoda. Žartom dodali, že ich odmietli iní uchádzači, medzi nimi aj „Phil Pollins“ a „Ringo Parr“, no keď tí odmietli, museli ísť za Powellom. Krátko pred nahrávaním sa stala nehoda, pri ktorej rozbehnutý traktor prerazil aparatúru, ktorú mali rozloženú v jednej stodole a pripravenú na skúšanie. Situáciu Emerson komentoval neskôr slovami, že by sa celkom kľudne mohli volať aj 'Emerson, Lake &amp; Plough!'" (Emerson, Lake a Pluh).
Eponymný štúdiový debut kapely bol návratom k štýlu pôvodnej zostavy ELP. Bol to súbor dlhých progresívne rockových nahrávok, jemných balád a klasických hudobných tém. Napríklad skladbu „Mars, Bringer of War“ od Gustava Holsta, Lake predtým hral počas svojho pôsobenia v kapele King Crimson. Jedna pieseň, „The Score“, dokonca odkazuje na text „Vitajte späť, moji priatelia, na show, ktorá nikdy nekončí“ ktorý mala pôvodná zostava ELP v piesni „Karn Evil 9: First Impression“ na albume "Brain Salad Surgery".
Na koncertoch skupina predviedla aj klasické skladby z repertoáru ELP a The Nice. Turné sprevádzali rôzne spory, ktoré viedli k tomu, že kapela vyhodila svoj manažment a nakoniec sa rozpadla ešte skôr, ako stihla nahrať druhý štúdiový album. Potom sa Emerson opäť spojil s Palmerom a spolu s Robertom Berrym v roku 1988 založili skupinu 3. Originálna zostava Emerson, Lake &amp; Palmer sa znovu spoljila v roku 1992 nahrali album "Black Moon", ktorý štýlovo pripomína a nadväzuje na album, ktorý pred ním vydali Emerson, Lake &amp; Powell.
Z niektorých koncertných a štúdiových materiálov zoskupenia Emerson, Lake &amp; Powell neskôr v roku 1990 vznikol bootleg, ktorý bol v roku 2003 čiastočne remastrovaný a cez Manticore Records ho sprístupnili na oficiálnych internetových stránkach ELP.
V súčasnosti už nežije ani jeden z troch členov kapely Emerson, Lake &amp; Powell. Cozy Powell zomrel ako 50 ročný pri dopravnej nehode dňa 5. apríla 1998. Keith Emerson zomrel vo veku 71 rokov dňa 11. marca 2016 na následky výstrelu do hlavy, ktorý bol označený za samovraždu, a Greg Lake zomrel ako 69 ročný 7. decembra 2016 na rakovinu pankreasu.
Končiny (vrch v Súľovských vrchoch)

Končiny () je vrch v Súľovských vrchoch. Leží nad Zemianskou Závadou, približne juhovýchodne od Považskej Bystrice. 
Poloha.
Nachádza sa v juhozápadnej časti pohoria, v geomorfologickom podcelku Súľovské skaly. Vrch leží v Trenčianskom kraji, v okrese Považská Bystrica a zasahuje na katastrálne územie obcí Prečín a Domaniža. Najbližším sídlom je na severozápadnom úpätí situovaná Zemianska Závada, severne sa nachádza Prečín, východne Domaniža a južne leží Ďurďové. Vrch leží v CHKO Strážovské vrchy. 
Opis.
Končiny sa nachádzajú v rázsoche, ktorá vybieha severným smerom z vrchu Stráne (). Severným susedom je vrch Tarabová () a Bukovina (), západne sa nachádza Roháč (), Tŕnie () a Kňazová (), južne dominujú Stráne a východným smerom Srniak (). Vrch je súčasťou povodia Váhu, kde rieku odvádza Závadský potok cez riečku Domanižanku. Na vrchol nevedie značený turistický chodník.
Výhľady.
Vrchol pokrýva súvislý lesný porast, ktorý neumožňuje rozhľad. Z miest s nižšou a riedkou vegetáciou je možno vidieť najmä okolité Súľovské vrchy, pri dobrých podmienkach aj Strážovské vrchy, Malú Fatru, Javorníky a Biele Karpaty.
Prístup.
Na vrchol nevedie značený chodník, preto prístup je možný lesnými chodníkmi z okolia.
MOL Group

MOL Group je akciová spoločnosť a nadnárodný koncern so sídlom v Maďarsku pôsobiaci v priemysle spracujúcom ropu, zemný plyn a LNG. Spoločnosť vlastní 3 rafinérie, 2 petrochemické podniky a každý deň vyprodukuje cca. 120 tisíc barelov ropy pričom počet krajín v ktorých spoločnosť pôsobí presahuje 30. Okrem spracovania a obchodu s ropou, zemným plynom a LNG sa spoločnosť venuje aj maloobchodu a mobilite. MOL Group má sieť ~2000 čerpacích staníc a medzi jeho dcérske spoločnosti patrí aj spoločnosť Slovnaft.
Dejiny.
Spoločnosť MOL Group bola založená 1. októbra 1991 spojením 9 štátom vlastnených spoločností, preto sa niekedy uvádza rok založenia predchodcov. MOL je od roku 1996 akciovou spoločnosťou s mnohými vlastníkmi, predtým bol štátnou spoločnosťou. Od roku 1995 MOL Group expanduje na zahraničné trhy. 
Spoločnosť Slovnaft sa v roku 2001 stala členom skupiny MOL a v roku 2004 sa SLOVNAFT, a.s stal integrovanou súčasťou skupiny MOL. 
Kontroverzie.
Právny spor o INA.
V roku 2011 Chorvátsko začalo vyšetrovanie expremiéra Iva Sanadera za údajné prijatie úplatku vo výške 10 miliónov € od spoločnosti MOL výmenou za to, že chorvátska vláda schváli prvý dodatok k akcionárskej zmluve, čím si MOL zabezpečí manažérske práva, pričom obvinilo aj spoločnosť MOL. MOL všetky obvinenia opakovane poprel. Čoskoro nato maďarská prokuratúra začala vyšetrovanie pre podozrenie z podplácania a v roku 2012 obvinenia z trestnej činnosti v tejto veci zamietla.
Operácie v Rusku.
Podľa zoznamu Yale School of Management z marca 2022, spoločnosť MOL pokračuje v podnikaní v Rusku napriek rozsiahlemu bojkotu po ruskej invázii na Ukrajinu.
Dúpna

Dúpna () je vrch v Súľovských vrchoch. Leží nad obcou Malé Lednice, približne (juho)západne od Rajca. 
Poloha.
Nachádza sa v juhovýchodnej časti pohoria, v geomorfologickom podcelku Súľovské skaly. Vrch leží v Trenčianskom kraji, v okrese Považská Bystrica a zasahuje na katastrálne územie obcí Malé Lednice a Prečín. Najbližšími sídlami sú juhovýchodne ležiace Malé Lednice, severovýchodne situovaná Veľká Čierna, západne ležiaci Prečín a južne Domaniža. Vrch leží v CHKO Strážovské vrchy. 
Opis.
Dúpna je súčasťou hrebeňa, ktorý vedie od vrchu Žibrid () juhozápadným smerom cez Vysoký vrch na Stráne (). Severne susedí Roháč () a Tisová (), východne vrch Baby () a Srniak (), juhozápadne Stráne a Končiny () a západne Tarabová () a Bukovina (). Oblasť patrí do povodia Váhu, kde vodu odvádzajú prítoky Domanižanky. Značený turistický chodník traverzuje vrchol východným úpätím.
Výhľady.
Súvislý lesný porast vrcholovej časti neumožňuje rozhľad. Z vhodných miest s nižšou vegetáciou možno vidieť najmä okolité vrchy Súľovských vrchov, pri dobrých podmienkach vidieť aj Lúčanskú Fatru a časť Strážovských vrchov, Javorníkov a Bielych Karpát.
Prístup.
Na vrchol nevedie značený chodník, pretože značená turistická trasa prechádza východnými svahmi. Prístup na vrchol je možný lesnými chodníkmi po hrebeni.
Aéro-Club de France

Aéro-Club de France je celosvetová inštitúcia zaoberajúca sa rôznymi aspektmi letectva. Bolo založené v roku 1898 a je najstarším zariadením svojho druhu na svete.
V AeCF sú zastúpení akademici, výrobcovia produktov, poskytovatelia služieb a ďalší svetoví profesionáli v oblasti civilného a vojenského letectva. Sídlo organizácie je v Paríži.
Catherine Colonnová

Catherine Colonnová (; * 16. apríl 1956, Tours, Francúzsko) je francúzska diplomatka, od roku 2019 veľvyslankyňa Francúzska v Spojenom kráľovstve.
Životopis.
Získala magisterský titul z práva, pokročilý diplom z verejného práva. Má titul zo Institut d’études politiques de Paris (Sciences Po) a je absolventka École nationale d’administration, ktorú študovala v rokoch 1981 až 1983.
Svoju diplomatickú kariéru začala na pozícii druhej tajomníčky na francúzskom veľvyslanectve vo Washington, D. C. kde pôsobila v rokoch 1983 až 1986. Následne pôsobila na direktoráte právnych záležitostí Ministerstva zahraničných vecí (do roku 1988). V rokoch 1988 až 1989 bola poradkyňou ministra pre verejné práce a bývanie. Následne pracovala v centre plánovania politík Ministerstva zahraničných vecí (do roku 1990). V rokoch 1993 až 1995 pracovala v tlačovom a informačnom úrade na Ministerstve zahraničných vecí. Zástupujúcou hovorkyňou MZV bola v rokoch 1993 až 1995. Následne bola v období 1995 až 2004 hovorkyňou prezidenta republiky. V rokoch 2004 až 2005 bola generálnou riaditeľkou Francúzskeho národného centra pre kinematografiu a animáciu (Centre national du cinéma et de l’image animée) a viceprezidentka Festival de Cannes. Následne bola ministerskou delegátkou pre európske záležitosti (20052007).
V rokoch 2008 až 2010 pôsobila ako stála predstaviteľka Francúzska pri UNESCO. Na poste bola od marca 2008, jej predchodkyňa bola Joëlle Bourgois a nástupkyňa Rama Yade. V období 2010 až 2014 pracovala v súkromnom sektore. Od 1. septembra 2014 bola veľvyslankyňa v Taliansku. Jej predchodcom bol Alain Le Roy, nástupcom Christian Masset. Následne bola do roku 2019 stála predstaviteľka pri OECD. Jej predchodcom bol Pierre Duquesne a nástupcom Jean-Pierre Jouyet.
Od 2. septembra 2019 je veľvyslankyňa v Spojenom kráľovstve. Kráľovná Alžbeta II. ju prijala 11. decembra 2019. Jej predchodcom v Londýne bol Jean-Pierre Jouyet, ktorý sa stal veľvyslancom pri OECD.
Salisbury Infirmary

Salisbury Infirmary (doslova "Salisburská ošetrovňa") bola nemocnica na Fisherton Street v Salisbury v anglickom grófstve Wiltshire fungujúca od roku 1767 do roku 1993.
História.
Salisburská ošetrovňa mala ako nemocnica dlhú históriu. Prvý lord Fevershamu, ktorý zomrel v roku 1763, zanechal sumu 500 libier na zriadenie okresnej nemocnice a na valnom zhromaždení 23. septembra 1766 bol ustanovený výbor. Gróf z Pembroke bol nominovaný ako dozorca, gróf z Radnoru ako prezident a Robert Cooper ako pokladník, zatiaľ čo Dr. Henry Hele a Dr. Jacob boli menovaní ako lekári.
Bol zakúpený pozemok a existujúce domy na ňom boli otvorené pre príjem pacientov 2. mája 1767. John Wood mladší z Bath medzitým vypracoval plány na novú štvorposchodovú budovu na pozemku s viac ako 100 lôžkami. Keď bola nová budova z červených tehál dokončená a otvorená v roku 1771, existujúce domy boli odstránené. Nemocnica bola neskôr značne rozšírená, s krídlom pridaným na jednej strane v roku 1845 a na druhej strane v roku 1869 a ďalšími prístavbami z 20. storočia. Alfred Buckley bol koncom 19. storočia 13 rokov predsedom ošetrovne.
V roku 1936 bolo otvorené nové ambulantné oddelenie venované T. E. Lawrenceovi, britskému vojenskému dôstojníkovi. Nemocnica v roku 1948 vstúpila do National Health Service. Budova bola v roku 1972 zaznamenaná ako pamiatkovo chránená v zozname budov II. stupňa pod názvom "General Infirmary".
Práve na jednotke intenzívnej starostlivosti ošetrovne zomrel 4. januára 1986 spevák skupiny Thin Lizzy Phil Lynott na ochorenie súvisiace s alkoholom a drogami. V roku 1993 po prevedení služieb do Salisbury District Hospital, bola ošetrovňa v roku 1991 zatvorená. Budova bola v roku 1997 prerobená na bývanie.
Lurdské jaskyne na Slovensku

V jaskyni v Massabielle v meste Lurdy sa Bernadette Soubirousovej v roku 1858 zjavila Panna Mária. Na počesť zjavenia Panny Márie Lurdskej sa začali stavať repliky lurdskej jaskyne v mnohých krajinách. Prejavená úcta a zbožnosť sa rozšírila aj na Slovensko .
Lurdské jaskyne sa na Slovensku nachádzajú na týchto miestach:
Zwardoňské sedlo

Zwardoňské sedlo () () je sedlo, oddeľujúce Jablunkovské medzihorie () a Kysucké Beskydy () v okrese Čadca, na štátnej hranici medzi Slovenskom a Poľskom.
Sedlo sa nachádza medzi masívom Skaľanky () na juhu a bezmenným vrchom, v Poľsku označeným ako "Pydychów Groń" () na severe, za ktorým sa nachádza sedlo Príslop. Na juhozápadnej strane sedla pramení rieka Čierňanka.
Sedlom prechádza železničná trať Čadca – Zwardoń. Bezprostredne pod sedlom sa na poľskej strane nachádza železničná stanica Zwardoń, na slovenskej strane železničná zastávka Skalité-Serafínov. Na poľskom území sedlom prechádza turistický chodník zo Soli, ktorý pokračuje na hraničný hrebeň Beskýd. V sedle odbočuje krátky chodník k železničnej zastávke Serafínov, kde nadväzuje chodník do sedla Príslop a ďalej hrebeňom Jablunkovského medzihoria.
Varechovský potok (prítok Oľky)

Varechovský potok je potok v regióne Horný Zemplín na území obce Varechovce v okrese Stropkov v Prešovskom kraji. Nachádza sa v geomorfologickom celku Laborecká vrchovina. Je pravostranným prítokom Oľky a má dĺžku . Je vodným tokom VI. rádu.
Prameň.
Pramení v v lesnom extraviláne v priestore lesa "Nad Vlčím potokom" v severovýchodnej časti územia obce Varechovce.
Opis toku.
Od prameňa tečie juhozápadným smerom lesným extravilánom, ľavým brehom obmýva úpätie lesa "Nad Vlčím potokom", stáča sa do južného smeru, preteká cez poľnohospodársky extravilán, preteká po juhovýchodnom okraji intravilánu obce a v v priestore lúky "Lán" ústi do Oľky ako jej pravostranný prítok. "Varechovský potok" nemá významnejšie prítoky.
Pôvod názvu.
Motivantom názvu vodného toku "Varechovský potok" na území obce Varechovce v období pomenovacieho procesu bol názov osady (obce) "Varechovce", cez územie ktorej vodný tok preteká. Najstarší dochovaný písomný záznam názvu osady (obce) v období pomenovacieho procesu sa viaže k roku 1430 v podobe "Warihhaza"; neskôr 1454 "Waryho", 1773 "Warchowcze", 1927 "Varechovce". Pôvod sídelného názvu "Varechovce" je najpravdepodobnejšie v osobnom mene prvého šoltýsa osady "Varecha" vo význame "osada obyvateľov spravovaných šoltýsom Varechom". Zo sídelného toponyma "Varechovce" rozšírením o formant "-ský" a kombináciou so všeobecným podstatným menom potok s významom "menší prirodzený vodný tok" bolo utvorené dvojslovné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena v podobe "Varechovský potok" ako súčasť veľmi početnej skupiny názvov v slovenskej toponymii, najmä hydronymii. Názov vodného toku "Varechovský potok" bol štandardizovaný v roku 1990. V priestore slovenskej hydronymie potokov hydronymum "Varechovský potok" nie je jedinečným hydronymom (máj 2022).
Oleg Grigorievič Drobnickij

Oleg Grigorievič Drobnickij (; * 18. január 1933, Mytišči, Sovietsky zväz† 3. marec, 1973) bol sovietsky filozof, predstaviteľ marxizmu-leninizmu, doktor vied, odborník v oblasti etiky a morálnej filozofie. Zomrel vo veku 40 rokov pri leteckom nešťastí.
WB

WB môže byť skratka pre:
Wb môže byť:
Koman (vodná nádrž)

Vodná nádrž Koman, známa tiež ako jazero Komani () je priehradná nádrž na rieke Drin v severnom Albánsku. Nachádza sa v kraji Shkodër, na severe končí pri hranici okresu Tropojë v kraji Kukës. Priehradná nádrž bola pomenovaná po obci Koman, ktorá leží na ľavom brehu Drinu. Priehradná hrádza, vodná elektráreň a prístav sa nachádzajú pri dedine Palaj-Gushta, ktorá leží na opačnom brehu rieky.
Geografia.
V blízkosti nádrže prevláda takmer nedotknutá príroda. Jazero Komani v jeho južnej časti je obklopené vrcholmi s nadmorskou výškou asi 5001000 metrov, o niečo ďalej od priehrady, najmä na severe, je výška hôr okolo 20002500 metrov. Z niektorých miest pozdĺž nádrže je možno vidieť vrcholy Dinárskych vrchov. Na brehu jazera Komani a jeho zátok sú len menšie osady a dediny, alebo len jednotlivé usadlosti, pričom jediným spojením s vonkajším svetom pre miestnych obyvateľov sú len lode. V blízkosti priehrady, nad pravým brehom Drinu, sa nachádza veľká jaskyňa "Spella e Zojes" ("Jaskyňa Panny Márie"). Plavba po jazere Komani je považovaná za jednu z najkrajších vodných ciest na svete.
História.
Priehrada Koman, vysoká 115 metrov, bola postavená v rokoch 1980 až 1988 na rieke Drin v tiesňave Malgun ("gryka e Malgunit") neďaleko obce Koman. Vodná elektráreň, ktorá pôvodne niesla meno albánskeho komunistického vodcu Envera Hoxhu, bola vybavená štyrmi výkonnými turbínami z Francúzska a má kapacitu 600 MW. Priehrada je hlboká až 96 m a miestami je len 50 metrov široká. Objem nádrže je 430 miliónov kubických metrov.
Výstavba sústavy vodných diel a elektrární na rieke Drin v Albánsku začala v 60. rokoch 20. storočia. Na dolnom toku Drinu sa nachádza priehrada Vaut të Dejës. Tunajšia vodná elektráreň bola uvedená do prevádzky v roku 1973. Na hornom toku Drinu bola v rokoch 1971 až 1978 v blízkosti rovnomenného mesta postavená najväčšia priehrada a najväčšie umelé jazero v Albánsku – Liqeni i Fierzës. Tieto vodné diela a elektrárne boli vybudované s čínskou pomocou. Počas komunistickej éry v Albánsku bolo v oblasti priehradnej kaskády na rieke Drin natočených niekoľko romantických filmov.
Majstrovstvá sveta v ľadovom hokeji žien 2009

Majstrovstvá sveta v ľadovom hokeji žien 2009 boli 13. Majstrovstvá sveta v ľadovom hokeji žien. Uskutočnili sa vo fínskom meste Hämeenlinna od 4. do 12. apríla 2009. Titul z roku 2008 obhájili hokejistky Spojených štátov. Toto boli posledné MS s deviatimi účastníkmi, od budúceho roku sa MS hrajú s ôsmimi tímami. To znamená, že v tomto roku z každej divízie zostúpia posledné dva tímy a postúpi iba jeden.
Systém turnaja.
V základnej časti bolo deväť tímov rozdelených do troch skupín (skupiny A, B, C). Všetky tímy postúpili do kvalifikačnej časti (skupiny D, E, F). Víťazi základných skupín postúpili do skupiny D, druhé tímy postúpili do skupiny E a tretie tímy hrali v skupine F o záchranu v Top divízii. Prvé dva tímy zo skupiny D postúpili do finále, zatiaľ čo tretí tím zo skupiny D hral s víťazom skupiny E zápas o 3. miesto. Posledné dva tímy zo skupiny F zostúpili do I. divízie MS 2011.
Nižšie divízie.
I. divízia.
Turnaj I. divízie MS 2009 sa hral v Grazi v Rakúsku od 4. do 10. apríla 2009.
II. divízia.
Turnaj II. divízie MS 2009 sa hral v Torre Pellice v Taliansku od 12. do 18. apríla 2009.
Poznámka: Dánsko malo tiež zostúpiť do III. divízie MS 2011, ale keďže III. divízia sa v roku 2009 nehrala, tak nikto nepostúpil do II. divízie na miesto Dánska.
III., IV. a V. divízia.
III. divízia, IV. divízia a V. divízia sa v roku 2009 nehrali. Turnaje boli zrušené, pretože žiadna krajina nechcela znášať finančné náklady. Tieto divízie sa hrali až v roku 2011. Malo to za následok nasledujúce zmeny:
Dolný lom

Dolný lom () je vrch v Považskom Inovci. Leží nad obcou Zlatníky, približne východne od Nového Mesta nad Váhom. 
Poloha.
Nachádza sa v centrálnej časti pohoria, v geomorfologickom podcelku Vysoký Inovec. Vrchol leží na území Trenčianskeho kraja, v okrese Bánovce nad Bebravou a v katastrálnom území obce Zlatníky. Najbližším sídlom je severne situovaný Selec, východne leží Dubodiel a Zlatníky.
Opis.
Dolný lom je málo výrazný pahorok, vybiehajúci juhovýchodným smerom z hlavného hrebeňa medzi Jakubovou () a Krželnicou (. Severným susedom je Horný lom () a Krželnica (), západne leží Jakubová () a Ostrý vrch (), južne Panská javorina () a východne vrch Splazy (). Vrch patrí do povodia rieky Nitry a odvodňuje ho riečka Chotina a jej prítoky. Na vrchol nevedie značená trasa. 
Výhľady.
Vrchol a taktiež hrebeň sú pokryté lesným porastom, preto rozhľad je možný len z menších lokalít s nízkou a nesúvislou vegetáciou, najmä na juhovýchodných svahoch. Vzhľadom na polohu pod hlavným hrebeňom sú najlepšie pozorovateľné práve okolité vrchy pohoria, no pri vhodných podmienkach je viditeľná veľká časť Nitrianskej pahorkatiny a Nitrianskej nivy, ako aj pohoria Tribeč, Pohronský Inovec a Vtáčnik.
Prístup.
Na vrchol nevedie značená trasa, preto je prístupný lesnými chodníkmi z okolitých obcí alebo z hlavného hrebeňa.
Zväz Afgáncov na Slovensku

Zväz Afgáncov na Slovensku (skratka ZANS) je mimovládna organizácia s medzinárodným prvkom, ktorá pôsobí na Slovensku od decembra 1997. Združuje afganských utečencov a prisťahovalcov. Vystupuje viac-menej ako etnické a nenáboženské združenie. Štatutárom organizácie je od 20. marca 2010 lekár urológ MUDr. Obaidullah Mir, predošlí predsedovia Zaher Jaan a Mohammad Juma.
Zoznam elektrických staníc Slovenskej elektrizačnej prenosovej sústavy

Toto je zoznam elektrických staníc Slovenskej elektrizačnej prenosovej sústavy (SEPS). Sú súčasťou prenosovej sústavy Slovenskej republiky.
Súčasné.
Prehľad súčasných staníc prenosovej sústavy k 31. decembru 2021 podľa mapy SEPS:
Bývalé stanice.
Bývalé stanice 220 kV.
Poznámka: zoznam nie je úplný.
Plánované stanice 400 kV.
Poznámka: zoznam nemusí byť úplný.
Železník (vrch v Považskom Inovci)

Železník () je vrch v Považskom Inovci. Leží nad obcou Dubodiel, približne južne od Trenčína. 
Poloha.
Nachádza sa v severnej časti pohoria, v geomorfologickom podcelku Vysoký Inovec. Vrchol leží na území Trenčianskeho kraja, v okrese Trenčín a na katastrálnom území obce Veľká Hradná. Najbližšími sídlami je východným smerom ležiaci Dubodiel a Trenčianske Jastrabie a severne situovaná osada Jarky (Mníchova Lehota).
Opis.
Železník je súčasťou málo výrazného pahorku, ktorý sa nachádza v severovýchodnej časti masívu Inovca (). Severným smerom sa nachádza vrch Humenec () a Jarabský vrch (), západným Hradisko () a Inovec a južným vrch Močiare (). Západné a severné snahy odvodňuje potok Svinica, východné jej prítok Hradniansky potok a južné potok Inovec, všetky smerujúce do Bebravy. Na vrchol nevedie značený turistický chodník a západným smerom stojí na hrebeni Chata pod Inovcom.
Výhľady.
Vrcholovú časť pokrýva nesúvislý lesný porast, ktorý umožňuje obmedzený rozhľad. Z vhodných lokalít tak možno vidieť okolité vrchy Považského Inovca, pri vhodných podmienkach aj Strážovské vrchy, Vtáčnik, Tribeč a Pohronský Inovec.
Prístup.
Na vrchol nevedie značený chodník, no južným úbočím vedie a severovýchodne po hrebeni aj trasa.
Varechovský potok (prítok Kysuce)

Varechovský potok je potok v regióne Kysuce na území obce Vysoká nad Kysucou v okrese Čadca v Žilinskom kraji. Nachádza sa v geomorfologickom celku Turzovská vrchovina v geomorfologickom podcelku Zadné vrchy. Je ľavostranným prítokom Kysuce a má dĺžku . Je vodným tokom IV. rádu.
Prameň.
Pramení v v poľnohospodárskom extraviláne na južnom okraji samoty "Pokrývky" v západnej časti územia obce Vysoká nad Kysucou.
Opis toku.
Od prameňa tečie juhovýchodným smerom, vteká do lesného extravilánu, smer si zachováva až do svojho ústia, v vteká do poľnohospodárskeho extravilánu, tečie okrajom intravilánu obce Vysoká nad Kysucou, v podteká železnicu a za ňou i cestu z Čadce do Makova, v ústi do Kysuce ako jej ľavostranný prítok. "Varechovský potok" nemá prítoky.
Pôvod názvu.
Motivant názvu vodného toku "Varechovský potok" na území obce Vysoká nad Kysucou v období pomenovacieho procesu nie je jednoznačný. S najväčšou pravdepodobnosťou motivantom je osobné meno "Varecha", s ktorým súvisí i názov vrchu "Varechovka", ktorý je situovaný v juhovýchodnom cípe územia susednej obce Korňa asi od obecnej hranice medzi obcami Vysoká nad Kysucou a Korňa. Je potrebný ďalší výskum. Zo slovného základu "Varechovci" rozšírením o formant "-ský" a kombináciou so všeobecným podstatným menom potok s významom "menší prirodzený vodný tok" bolo utvorené dvojslovné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena v podobe "Varechovský potok" ako súčasť veľmi početnej skupiny názvov v slovenskej toponymii, najmä hydronymii. V priestore slovenskej hydronymie potokov hydronymum "Varechovský potok" nie je jedinečným hydronymom; homonymnný názov potoka je už v povodí Oľky.
Aminoacylácia

Aminoacylácia je reakcia, počas ktorej sa presúva aminoacylová skupina na nejakú zlúčeninu.
Typický príklad enzýmov, ktoré katalyzujú túto reakciu, sú aminoacyl-tRNA-syntetázy, ktoré presúvajú príslušnú aminokyselinu (resp. jej aminoacylový zvyšok) na príslušnú tRNA.
Ellen Barkinová

Ellen Barkinová (; * 16. apríl 1954, New York, New York, USA) je americká herečka. Je známa z filmov ako "Nežné milosrdenstvo" (1983), "Mimo zákona" (1986), "Premena" (1991), "Zo života chlapca" (1993), "Predtým, ako mali ženy krídla" (1997), "Krása na zabitie" (1999), "Dannyho trinástka" (2007) či z televízneho seriálu "Animal Kingdom" (20162021).
Detstvo a mladosť.
Barkinová sa narodila v apríli 1954 v New Yorku. Jej rodičia sú židovského pôvodu a pochádzajú z poľsko-bieloruských hraníc. Študovala na Hunter College, kde sa špecializovala na históriu a drámu a neskôr pokračovala v Actors Studio v New Yorku, kde sa venovala herectvu.
Kariéra.
Barkinová si zahrala vo filme "Diner" z roku 1982, kde za svoj herecký výkon získala pozitívne recenzie. Svojim hereckým výkonom zapôsobila tiež na režiséra Brucea Beresforda, ktorý ju o rok neskôr obsadil do filmu "Nežné milosrdenstvo".
V roku 1986 sa pridala k hereckému obsadeniu ako Dennis Quaid, John Goodman a Grace Zabriskie vo filme "Polícia z New Orleans". Objavila sa tiež vo viacerých divadelných hrách v divadlách Off-Broadway. Po boku Al Pacina si zahrala vo filme "More lásky" z roku 1989.
V roku 1991 bola obsadená do filmu "Premena". Za svoj herecký výkon získala svoju prvú nomináciu na herecké ocenenie Zlatý glóbus. Stvárnila matku Leonarda DiCapria vo filme "Zo života chlapca", z roku 1993. V roku 1997 stvárnila hlavnú úlohu v televíznom filme "Predtým, ako mali ženy krídla", za ktorý získala svoju druhú nomináciu na Zlatý glóbus a obdržala televízne ocenenie Emmy Award a Satelite Award. V roku 1999 si zahrala v komédii "Krása na zabitie".
V roku 2000 stvárnila vyšetrovateľku Palmerovú v trilery "Stopy vraha". Prijala tiež vedľajšiu úlohu vo filme "Palindromes", ktorý mal premiéru v roku 2004. V roku 2007 sa pripojila k hereckému obsadeniu ako George Clooney, Brad Pitt, Matt Damon a Al Pacino vo filme "Dannyho trinástka".
V roku 2011 stvárnila hlavnú postavu vo filme "Another Happy Day", kde jej herecký výkon filmová recenzná stránka IndieWire ocenila ako jeden z najlepších herecký výkonov roka. V rokoch 2012 až 2013 si zahrala v televíznom seriály "The New Normal". Tiež stvárnila postavu postavu Janine Cody v televíznom filme "Animal Kingdom", ktorý bol natočený na motív austrálskeho seriálu. V pôvodnom obsadení si rolu Barkinovej zahrala Jacki Weaverová.
Súkromný život.
Barkinová bola dva krát vydatá. Prvý krát sa vydala v roku 1988 za herca Gabriela Byrnea, s ktorým má dve deti. Obaja sa rozišli v roku 1993, no ich manželstvo bolo rozvedené až v roku 1999. Druhý krát sa vydala v roku 2000, za multimiliardára Ronalda Perelmana. Ich manželstvo končilo rozvodom v roku 2006. Spoločne s jej bratom a Perelmanom v roku 2005 založila filmovú produkčnú spoločnosť. Mala krátky románik s hercom Samom Levinsonom.
Wyozín

Wyozín (Wyo, imG alebo Yt) je modifikovaný nukleozid vznikajúci z guanozínu. Spolu s jeho derivátmi sa nachádza výhradne v transferovej RNA fenylalanínu, na pozícii 37, kde stabilizuje interakciu medzi kodónom a antikodónom počas proteosyntézy. Bežne sa nachádza u eukaryotov a archeónov, neskôr bol objavený i u mitochondrií, ale stále nebol pozorovaný v baktériách. U eukaryotov i archeónov je syntetizovaný rozličnými dráhami.
Martin Čorej

Martin Čorej (* 1971) je slovenský dramaturg, skladateľ a hráč na klávesové nástroje. Ako hudobník účinkoval v skupinách Hex, Polemic a MIDI.
Martin Čorej je synom bývalého umeleckého riaditeľ súboru Lúčnica, Pavla Čoreja.
Martin Čorej v detstve navštevoval ĽŠU, kde študoval hru na trombón. Keď bol starší hrával v dychovej hudbe. Po skončení štúdia kompozície na Vysokej škole múzických umení v Bratislave, najprv pracoval ako dramaturg v hudobno-zábavnej redakcii Slovenskej televízie, neskôr aj v súkromnej televíznej stanici VTV. Bol hudobný dramaturg v Lúčnici a bol aj šéfredaktorom lokálnej stanice, Televízia Ružinov. Neskôr pracoval v producentskej spoločnosti TATRA ABB, kde bol dramaturgom v tíme vyrábajúcom programy pre STV, ako boli Čo dokáže ulica, Topset, Rhytmic, Redline, Muzik Klub, Keď odchádza kapela.
Ako hudobník bol Martin Čorej členom kapiel HEX, Polemic a MIDI. Je autorom a spoluautorom hudby k programom Lúčnice, súborov Technik, Jánošík, skladal scénickú hudbu k hrám divadla Pôtoň. Skomponoval hudbu pre niekoľko animovaných rozprávok v STV a hudobné zvučky.
Od roku 2008 pracuje v redakcii SME, kde v súčasnosti riadi digitálne projekty.
Mikronova

Mikronova je hviezdny výbuch s približne milióntinou energie klasickej novy. Tento jav je spôsobený nahromadením hmoty z okolia hviezdy, napríklad zo sprievodnej hviezdy.
Tím z Európskeho južného observatória 20. apríla 2022 oznámil, že pomocou údajov z vesmírneho teleskopu TESS a veľmi veľký ďalekohľad identifikoval tri mikronové bielych trpaslíkov.
Slnko.
Keď Neil Armstrong počas misie Apollo 11 robil stereoskopické fotografie povrchu Mesiaca, videl trblietavé škvrny, ktoré vyzerali ako - a ukázalo sa, že sú - sklo. Astrofyzik Thomas Gold analyzoval fotografie a navrhol, že sklovina by mohla byť dôsledkom "veľmi malého výbuchu podobného novu" zo Slnka. Bradley Schaefer, profesor astronómie a astrofyziky, neskôr súhlasil, že ide o presvedčivý argument pre jav, ktorý by sme dnes nazvali slnečná mikronova, ktorá by sa vyskytla pred menej ako 30 000 rokmi. Tieto škvrny boli pozorované aj na odvrátenej strane Mesiaca počas misie Čchang-e 4 Čínsky národný kozmický úrad v roku 2019 a pôvodne sa predpokladalo, že ide o gél. Tím naznačil, že sklo nemohlo vzniknúť pri náraze, ktorý vytvoril kráter, v ktorom sa našlo. Objekt by nebol dostatočne veľký, aby vytvoril potrebné teploty.
Zoznam kultúrnych pamiatok v obci Malá Hradná

Zoznam kultúrnych pamiatok v obci Malá Hradná v okrese Bánovce nad Bebravou.
Judit Vargová (politička)

Judit Vargová, (* 10. september 1980, Miskolc) je maďarská právnička, pravicová politička a štátna úradníčka. Od júla 2019 zastáva post ministerky spravodlivosti vo štvrtej vláde Viktora Orbána.
Biografia.
Roku 2004 získala právnický diplom na Miskolci Egyetom v meste Miskolc. Potom pracovala ako právnička pre právnické kancelárie "Freshfields Bruckhaus Deringer" a "Hogan &amp; Hartson". Od mája 2018 pôsobila ako štátna sekretárka pre Európsku úniu na Úrade predsedu vlády ("Miniszterelnökség"). Potom, čo bol vtedajší minister László Trócsányi zvolený vo voľbách 2019 poslancom Európskeho parlamentu, sa stala jeho nástupkyňou na čele maďarského Ministerstva spravodlivosti.
Súkromný život.
Hovorí anglicky, francúzsky, maďarsky, nemecky a španielsky.
Je vydatá a má troch synov (Levente, Lórant, Miklós).
Ulica Svätého Pia X.

Svätého Pia X. je ulica v Bratislave, v mestskej časti Záhorská Bystrica. Križuje sa len s Námestím svätého Floriána a Pútnickou ulicou. Nachádza sa tu Farský úrad sv. Petra a Pavla, Materská škola bl. Zdenky a za kostolom sa nachádza busta sv Pia X.
Námestie svätého Floriána (Bratislava)

Námestie svätého Floriána je námestie v Bratislave, v mestskej časti Záhorská Bystrica. Križuje sa spolu s 2 ulicami: Svätého Pia X. a Pútnická.
Judit Vargová

Judit Vargová môže byť:
Súcnosť

Súcnosť (zastarano: "súcosť", "jsúcosť"; vo filozofii novšie aj: jestvujúcnosť) môže byť:
Súcosť (zastarano: "súcnosť", "jsúcosť") môže byť aj vlastnosť byť súci (čiže spôsobilosť a podobne), pozri súcosť (vlastnosť)
Javorie (vrch v Považskom Inovci)

Javorie () je vrch v Považskom Inovci. Leží nad obcou Mníchova Lehota, približne južne od Trenčína. 
Poloha.
Nachádza sa v severnej časti pohoria, v geomorfologickom podcelku Vysoký Inovec. Vrchol leží na území Trenčianskeho kraja, v okrese Trenčín a na katastrálnom území obcí Trenčianska Turná a Mníchova Lehota. Najbližšími sídlami sú severovýchodne situované Jarky (Mníchova Lehota), severne leží Mníchova Lehota a Trenčianska Turná a juhozápadne obec Selec.
Opis.
Javorie je súčasťou hlavného hrebeňa, vedúceho z dominantného Inovca () do Jastrabského sedla. Predstavuje pomerne rozsiahly masív s plochým vrcholom. Západným smerom susedí Skalka () a Čierny vrch (), južným Blatina () a Jarabský vrch () a severovýchodným vrch Humenec (). Južné a západné svahy odvodňuje Sedličiansky potok, severné Rígeľský potok, oba smerujúce Turnianskym potokom do Váhu, vodu z východných svahov odvádza Sviniansky potok do Bebravy. Vrcholovou plošinou vedie značený turistický chodník po hrebeni ku Chate pod Inovcom.
Výhľady.
Vrcholovú časť pokrýva súvislý lesný porast, ktorý neumožňuje rozhľad. Z vhodných lokalít s redšou vegetáciou možno vidieť okolité vrchy Považského Inovca, pri vhodných podmienkach aj Strážovské vrchy, Biele a Malé Karpaty.
Moldavské národné futbalové mužstvo

Moldavské národné futbalové mužstvo reprezentuje Moldavsko na medzinárodných futbalových akciách, ako sú Majstrovstvá sveta, Majstrovstvá Európy alebo Liga národov UEFA. Moldavsko sa nikdy nekvalifikovalo na finálový turnaj MS alebo ME.
Maj May

Maj May je piaty štúdiový album slovenskej rockovej skupiny Metalinda. Album v roku 1995 vydalo hudobné vydavateľstvo Meta Music. Ide o prvý album, na ktorom nehrá gitarista Michal Kovalčík.
Africký pohár národov 2004

Africký pohár národov 2004 bol 24. ročníkom Afrického pohára národov pre národné tímy pod hlavičkou Konfederácie afrického futbalu.
Turnaj hostilo Tunisko v dňoch od 24. januára do 14. februára 2004. Titul obhajoval .
Turnaj vyhralo vo finále zdolalo 2:1.
Kvalifikované tímy.
Na turnaj sa kvalifikovalo 16 tímov. Pre , a to bol debut na turnaji.
Podstata (rozlišovacia stránka)

Podstata môže byť:
Lego Masters

Lego Masters je slovensko-česká televízna súťažná relácia. Vysielanie na televíznych obrazkovách začalo 5. júna 2022. Na Slovensku vysiela túto show TV Markíza a v Česku TV Nova. Celá show bude dostupná v predstihu na video platforme Voyo. Moderátormi relácie budú Eva Kramerová a Matouš Ruml, výtvory bude hodnotiť expert na LEGO stavebnice Milan Reindl, ku ktorému sa v každej časti pridá špeciálny hosť.
Robert Almási

Robert Almási (* 27. január 1948, Moravské Kračany† 20. máj 2018, Dunajská Streda) bol slovenský akademický maliar.
Tvorba.
Autor bol inšpirovaný lužnými lesmi, malebnými oblasťami Žitného ostrova, no aj slovenskými Vysokými Tatrami a samozrejme ženami z kútov sveta, ktoré spoznával vďaka poznávacím pobytom v zahraničí.
Jeho obrazy zobrazujú hlavne prírodu, nahé ženy a abstraktné umenie.
Návrhy a realizácie.
Medzi jeho návrhy a realizácie patria:
Na love

Na love je slovenská televízna súťažná relácia typu show, ktorú vysielala TV Markíza od 13. júna 2022. Moderátorom relácie je Viktor Vincze. 
Pravidlá hry Na love.
Na každej epizóde sa zúčastňujú štyria súťažiaci, ktorí tvoria jeden tím, a jeden Lovec. V prvej fáze hrá každý zo súťažiacich samostatne. Najprv po dobu jednej minúty zodpovedá na sadu otázok, pričom za každú správnu odpoveď získava 250 €, v prípade nesprávnej odpovede alebo pri jej preskočení sa nič nedeje. Po ubehnutí jednej minúty si súťažiaci v dueli zahrá o získanú čiastku proti Lovci. Tento obnos je umiestnený do tretieho poľa sedemstupňovej hracej plochy a cieľom je presunúť túto čiastku až dole a uniknúť Lovcovi. Ten pred zahájením duelu ponúkne hráčovi bezpečnejší a riskantnejší variant; pokiaľ chce hráč riskovať a hrať o väčší peňažný obnos, stenčí sa náskok pred Lovcom na 1 políčko. Pokiaľ chce mať radšej väčšiu šancu na únik, môže zvoliť náskok 3 miest, ale tiež hrať o významne menšiu čiastku. Po krátkej porade s tímom a zvolení štartovnej pozície je duel zahájený. Obaja hráči odpovedajú na totožné otázky, pričom vyberajú z troch možností. Akonáhle jeden odpovie, musí druhý označiť odpoveď do piatich sekúnd. Pri správnej odpovedi nasleduje posun o jedno políčko dole, pri zlej zostáva osoba na svojej pozícii. Pokiaľ Lovec súťažiaceho v priebehu duelu dostihne, tak ten zo súťaže vypadáva, rovnako ako jeho doposiaľ získaná výhra. Pokiaľ naopak Lovec súťažiaceho nechytí, presunie sa získaný obnos do tímového celku. Po konci duelu sa do súťaže zapoja aj zostávajúci členovia tímu.
Finálová štvanica.
Tí, čo sa dostanú do finále, odpovedajú na vopred pripravený set otázok. Lovec tentoraz odpovedá na odlišné otázky. V prípade, že Lovec v doterajších hrách chytil všetkých štyroch protivníkov, nastáva takzvané „Zmŕtvychvstanie“ a súťažiaci si musí vybrať jedného zo svojho stredu, kto sa sám stretne vo finálnej hre o vopred stanovenú sumu 1000 €. Súťažiaci zodpovedajú v priebehu dvoch minút a snažia sa získať čo najviac správnych odpovedí. Štartovacia pozícia sa odvíja od počtu finalistov, pokiaľ hrá iba jeden, tak má na Lovke náskok jedného poľa, pokiaľ postúpili všetci štyria, znamená to náskok štyroch pozícií. Za každú správnu odpoveď sa náskok navyšuje o jedno pole. Súťažiaci nemôžu diskutovať a vždy iba jeden zodpovedá, pričom sa musí najskôr prihlásiť. Po uplynutí dvoch minút prichádza Lovec, ktorý sa snaží zmazať náskok, ktorý si tím vybudoval. Pri správnej odpovedi sa posúva o jedno pole vpred, pokiaľ ale odpovie zle alebo nevie, čas sa zastaví a tím sa môže krátko poradiť a skúsiť odpovedať správne; pokiaľ sa im to podarí, posunú Lovce o jedno pole späť. Ak Lovec tím dostihne pred uplynutím stanoveného času, nezískajú súťažiaci nič, v prípade, že sa mu to nepodarí, rozdelia si súťažiaci výhru rovnakým dielom.
Násobná väzba

Násobná väzba je kolektívne pomenovanie pre kovalentné chemické väzby, v ktorých je väzbový poriadok vyšší než 1. V týchto väzbách sa teda medzi atómami zdieľajú viac, ako dva elektróny. Typicky to bývajú násobky 2, napríklad 4 elektróny (dva páry) u dvojitej väzby alebo 6 elektrónov (tri páry) u trojitej väzby. Násobné väzby sú tvorené jednou σ väzbou a prípadne ďalšími väzbami (zvyčajne π, prípadne δ alebo φ). Násobné väzby sú kratšie a pevnejšie, než jednoduché väzby.
Tento pojem súvisí s teóriou molekulových orbitálov (MO), ktorá je schopná popísať tvorbu π väzby.
Clontarf (Dublin)

Clontarf (, doslova "Býčia lúka") je bohaté predmestie v oblasti Northside mesta Dublin.
Dňa 23. apríla 1014 sa tu odohrala bitka pri Clontarfe, počas ktorej írsky kráľ Brian Boru odrazil inváziu Vikingov, v ktorej však padol. Táto bitka ukončila vojnu medzi Írmi a Vikingami.
Doprava.
Pobrežie Clontarfu je obsluhované autobusovými linkami 130, 104 a H2, zatiaľ čo vnútrozemské časti pokrývajú autobusy na Howth Road, ako napríklad H1, H2 a H3. Vlakové spojenie zabezpečuje DART cez novú železničnú stanicu na Clontarf Road, ktorá nahradila pôvodnú na Howth Road.
Existencia (filozofia)

Existencia (z neskorolatinského ex(s)istentia = výskyt, jestvovanie &lt; ex(s)istere = vytŕčať, vyvstávať, vyskytovať sa) je filozofický termín, majúci obyčajne najmä niektorý z týchto významov:
Neexistuje univerzálna teória, ktorá by vysvetľovala pojem existencie. 
Existencializmus.
Existencia sa stala stredobodom osobitného záujmu existencializmu, ktorý vypracoval špecifický pojem existencie: Existencia je podľa existencializmu spôsob bytia osobnosti človeka.
Existencia človeka je život človeka prežívaný človekom. Existencia človeka je ústrednou témou existencialistickej filozofie, podľa ktorej je to jediná autentická skutočnosť. Človek "je" súcno, existuje, bez toho, aby si to uvedomoval; ale raz zistí, že jeho "bytie" je "tu" a "teraz". Heidegger toto bytie označuje výrazom "tubytie" (Dasein). Toto bytie tu číže prítomné bytie je vždy subjektívne, individuálne bytie človeka; iba človek je bytosť, ktorá vie o svojom bytí. Tým sa súcno, ktoré označujeme slovom "človek" odlišuje od ostatných súcien, prostých vecí, ktoré si svoje bytie neuvedomujú, čiže iba "sú". Iba človek vedomý si svojho bytia existuje, v dôsledku čoho sa často hovorí iba o existencii, pričom sa má na mysli vlastne existencia človeka. 
Podľa Jaspersa je existencia to, čím sa stávame na základe slobody, rozhodovania, voľby, činu. Existencia nie je daná, je to postupné sebautváranie človeka, a preto ju nemožno opísať ako nejakú vec vedeckou terminológiou, môže sa iba osvetľovať v pojmoch existenciálnej filozofie a uvedomovať v hraničnej situácii a existenciálnej komunikácii.
Malá Krížna

Malá Krížna () je vrch vo Veľkej Fatre. Leží nad obcou Turecká, približne severne od Banskej Bystrice.
Poloha.
Nachádza sa v južnej časti Veľkej Fatry, v geomorfologickom podcelku Hôľna Fatra. Leží v Banskobystrickom kraji, v okrese Banská Bystrica a zasahuje na katastrálne územie obce Dolný Harmanec a Turecká. Najbližším sídlom je na juhovýchodnom úpätí ležiaca Turecká. Vrch patrí do Národného parku Veľká Fatra.
Opis.
Malá Krížna je súčasťou rázsochy, vybiehajúcej juhozápadným smerom z masívu Krížnej (). Severne susedí Kráľova skala (), západne Veľký Rakytov () a Krásny kopec (), južne Črchľa () a Predný Japeň () a východne Líška () a Krížna. Masív je súčasťou povodia rieky Hron; západné svahy odvodňuje riečka Bystrica, východné jej prítok Ramžiná. Vrchol traverzuje značený chodník z Tureckej. Niektoré zdroje uvádzajú nadmorskú výšku vrcholu 
Výhľady.
Malá Krížna má hôľnatý vrchol bez vyššej vegetácie, čo umožňuje nerušený kruhový rozhľad. Poskytuje výhľad na viaceré veľkofatranské vrcholy, vidieť tiež Veporské vrchy, Poľanu, Javorie, Kremnické vrchy, Vtáčnik a Strážovské vrchy.
Na kolenách

Na kolenách je šiesty štúdiový album slovenskej rockovej skupiny Metalinda. Album v roku 1996 vydalo hudobné vydavateľstvo Meta Music.
Réunionské národné futbalové mužstvo

Réunionské národné futbalové mužstvo reprezentuje Réunion na medzinárodných futbalových akciách. Réunion ako department Francúzska nie je členom FIFA a je iba pridruženým členom CAF. Nezúčastňujú sa tak kvalifikácii na Majstrovstvá sveta ani na Africký pohár národov.
História.
Futbalový zväz bol založený v roku 1956. Réunion väčšinou hráva zápasy s tímami ležiace v Indickom oceáne ako napr. či .